CELEX: 62009TN0303
Language: mt
Date: 2009-08-03 00:00:00
Title: Kawża T-303/09: Rikors ippreżentat fit- 3 ta’ Awwissu 2009 — CIVR et vs Il-Kummissjoni

10.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/11
            
         Rikors ippreżentat fit-3 ta’ Awwissu 2009 — CIVR et vs Il-Kummissjoni
   (Kawża T-303/09)
   2009/C 244/17
   Lingwa tal-kawża: Il-Franċiż
   
      Partijiet
   
   
      Rikorrenti: Conseil interprofessionnel des vins du Roussillon — CIVR (Perpignan, Franza), Comité national des interprofessions des vins à appellation d’origine et à indication géographique — CNIV (Pariġi, Franza), Interprofession nationale porcine — Inaporc (Pariġi) (rappreżentanti: H. Calvet, O. Billard u Y. Trifounovitch, avukati)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni Ewropea, tal-10 ta’ Diċembru 2008, għajnuna mill-Istat Nru 561/2008 — Franza — Azzjonijiet imwettqa mill-interprofessjonali, C(2008) 7846 finali, sa fejn tikklassifika bħala għajnuna mill-Istat l-azzjonijiet imwettqa minn organizzazzjonjiet interprofessjonali agrikoli fil-qasam tal-assistenza teknika, tal-għajnuna għall-produzzjoni u għall-bejgħ ta’ prodotti ta’ kwalità, tar-riċerka u żvilupp kif ukoll tar-reklamar u safejn tikklassifika bħala riżorsi tal-Istat il-kontribuzzjonijiet volontarji obbligatorji li jiffinanzjaw tali azzjonijiet;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tar-rikors preżenti, ir-rikorrenti jitolbu l-annullament parzjali tad-Deċiżjoni tal-Kummissjoni C (2008) 7846 finali (1), tal-10 ta’ Diċembru 2008, li permezz tagħha l-Kummissjoni qieset li l-iskema qafas ta’ azzjonijiet li jistgħu jitwettqu minn interprofessjonijiet agrikoli Franċiżi, li jikkonsistu f’għajnuna għall-assistenza teknika, għall-produzzjoni u għall-bejgħ ta’ prodotti agrikoli ta’ kwalità, għar-riċerka u għall-iżvilupp u għar-reklamar favur il-produtturi primarji u l-impriżi attivi fl-ipproċessar u l-bejgħ ta’ prodotti agrikoli, iffinanzjati minn taxxi volontarji li jsiru obbligatorji permezz ta’ digriet interministerjali u li huma imposti fuq il-membri ta’ dawn l-organizzazzjonjiet interprofessjonali, tikkostitwixxi għajnuna mill-Istat kompatibbli mas-suq komuni.
   Il-motivi u l-argumenti prinċipali invokati mir-rikorrenti huma essenzjalment identiċi jew simili għal dawk invokati fil-kuntest tal-Kawża T-293/09, CNIEL vs Il-Kummissjoni.
   
      (1)  ĠU 2009 C 116 p. 14.